open-index/open-wikipedia-markdown huggingface dataset:
Aleksandra Hvostova

**Aleksandra Petrovna Hvostova** (, os. *Heraskova*, Хераскова; 15. heinäkuuta 1767 tai 1762 – 19. huhtikuuta 1852 Kiova) oli venäläinen kirjailija.

Aleksandra Hvostova syntyi aatelisperheeseen ilmeisesti Moskovassa. Hän oli Mihail Heraskovin veljentytär. Hvostova sai hyvän kotikoulutuksen ja meni naimisiin Dmitri Hvostovin kanssa, joka palveli majurina Venäjän armeijassa. Pari lienee eronnut molemminpuolisen uskottomuuden takia ennen vuotta 1794. Hvostova säilytti kuitenkin läheiset välit puolisonsa isään.

Hvostova tuli tunnetuksi proosaetydeista *Kamin* (”Takka”) ja *Rutšejek* (”Puro”), jotka edustivat ajalle tyypillistä sentimentalismia. Ne levisivät ensin käsikirjoituksina ja ilmestyivät erillisenä julkaisuna vuonna 1796 nimellä *Otryvki* (”Otteita”). *Kamin* kuvaa Hvostovan mielikuvitusmatkaa ossiniaaniseen Skotlantiin, Suomeen ja Kiovaan. Se lienee venäläisen kirjallisuuden ensimmäinen Suomi-kuvaus, tosin ei ole tiedossa, että kirjailija olisi itse käynyt Suomessa. Hvostovan ja Konstantin Batjuškovin karun ja köyhän Suomi-kuvan välillä on yhtäläisyyksiä, jotka viittaavat ranskalaiselta Lacépèdeltä saatuun esikuvaan.

Hvostovan kirja oli suosittu, ja *Kamin* käännettiin useita kertoja vieraille kielille. 1800-luvun vaihteessa Hvostova asui Pietarissa toimien aatelissalongin emäntänä. Myöhemmin hän vetäytyi seuraelämästä ja uppoutui mystiikkaan. 1810-luvun jälkipuoliskolla hän tutustui Aleksandr Labziniin, joka julkaisi useita hänen uskonnollisia teoksiaan. Vuonna 1823 Hvostova asettui Kiovaan, jossa hän kirjoitti muistelmiaan.

## Lähteet
Poulaines

**Poulaines** on kunta Ranskassa Indren departementissa Centre-Val de Loiren alueella.  Se sijaitsee noin 43 kilometriä Châteauroux’n kaupungista pohjoiseen.

Kunnan keskustassa oleva alun perin Romaanista tyyliä edustava Saint Saturnin’n kirkko on rakennettu 1100-luvulla.  Nykyiseen muotoonsa se uudistettiin 1400- ja 1500-luvuilla.
 
Kunnan nähtävyys on kartano *Domaine de Poulaines*, ja varsinkin sen puutarha, joka on saanut merkittävän puutarhan (*Jardin Remarquable*) statuksen.

Poulainesin vaakunassa on keskiaikaiset pitkäkärkiset kengät, jotka tunnetaan Ranskassa nimellä Poulaine.

## Lähteet

## Aiheesta muualla
Outback

**Outback** (yleisnimenä suomeksi ’takamaa’) tarkoittaa Australian syrjäistä sisämaata, sanan yleisen käytön mukaan sitä puolikuivaa tai kuivaa avaraa seutua, jota on laajalti mantereen itäosissa sekä läntisten tasankojen keskiosissa ja Länsi-Australian pohjoisosissa.

Länsi-Australian Outbackissa sijaitsevat muun muassa MacDonnellin, Musgraven ja Petermannin vuorijonot, Gibsonin aavikko, Iso Hiekka-aavikko, Iso Victorian aavikko ja Tanamin aavikko, sekä Uluru-monoliitti.

Aboriginaaleja on asunut Outbackissa jo kymmenien tuhansien vuosien ajan. Kun eurooppalaiset tulivat Australiaan, he toivat maahan kameleita päästäkseen autiomaiden yli. Nykyisin Outbackissa elää yli puoli miljoonaa villiä kamelia. Kotoperäiseen eläimistöön kuuluvat muun muassa punajättikenguru ja erilaiset papukaijat.

Joillain Outbackin seuduilla voidaan kasvattaa karjaa ja lampaita. Kiireelliset lääkäripalvelut näille harvaan asutuille syrjäseuduille saadaan lentokoneella.

## Lähteet

## Aiheesta muualla
222 Records

**222 Records** on yhdysvaltalainen levy-yhtiö, jonka Maroon 5 -yhtyeestä tunnettu Adam Levine perusti vuonna 2012. Levy-yhtiön jakelijana toimivat Interscope Records ja Universal Music Group.

## Artistit
* Circuit Jerks (2014–)
* Matthew Morrison (2012–2013)
* Tony Lucca (2012–2013)
* Rozzi Crane (2012–2016)
* Maroon 5 (2014–)
* Polly A (2015–)

## Albumit
* *Where It All Began* – Matthew Morrison (2013)
* *With the Whole World Watching* – Tony Lucca (2013)
* *Begin Again* – useita artisteja (2014)
* *[[V (Maroon 5:n albumi)|V]]* – Maroon 5 (2014)
* *Space (EP)* – Rozzi Crane (2015)
* *[[Singles (Maroon 5:n albumi)|Singles]]* – Maroon 5 (2015)
* *Time (EP)* – Rozzi Crane (2015)
* *Ghetto Gold Dream* – Polly A (2016)
* *EP 1 (EP)* – Circuit Jerks (2016)
* *[[Red Pill Blues]]* – Maroon 5 (2017)

## Lähteet

## Aiheesta muualla
* 222 Records Interscopen verkkosivuilla
Åvalla

**Åvalla** (myös; *Brobacka*) on Siuntiossa, Uudellamaalla sijaitseva vuonna 1907 valmistunut huvila, joka on toiminut muun muassa kunnantalona ja eri yhdistysten kokoontumispaikkana. Åvalla toimi Siuntion kunnantalona ja -virastona vuosina 1918-1990.

Siuntion kirkonkylässä, Kirkkojoen varrella sijaitseva huvila toimii nykyisin yksityisasuntona. Rakennus on mukana Siuntion rakennetun kulttuuriympäristön inventointiluettelossa ja suojeltu.

## Historia
Sjundeå Allmogeförening (suom. *Siuntion maalaisyhdistys*) rakennutti Åvallan omaksi kokoontumispaikakseen Siuntion kirkonkylään Kirkkojoen varteen vuonna 1907. Suitian kartanonherra August Wrede af Elimä tuki Åvallan, joka myös tunnettiin nimellä Brobacka, hankkimista 9 000 markalla.

Vuonna 1918 yhdistys myi Åvallan Siuntion kunnalle kunnantaloksi ja -virastoksi. Siuntion pitäjäntupa Pyhän Pietarin kirkkoa vastapäätä oli käynyt pieneksi ja huonokuntoiseksi, jonka takia kunta etsi uusia tiloja. Siuntion asemanseutu kasvoi ja ajoi pian kirkonkylän ohi kunnan suurimpana taajamana. Porkkalan vuokra-ajan päätyttyä asemanseutu palautui osaksi Siuntiota ja 1990-luvulla päätettiin lopullisesti kunnantalon siirtämisestä Siuntion asemalle. Siuntion uusi kunnantalo valmistui vuonna 1990.

Åvalla pysyi kuitenkin kunnan omistuksessa ja muun muassa Siuntion partiolippukunta Sjundeå strömstarar - Siuntion koskikarat ry piti majaansa rakennuksessa hetken aikaa.

Vuonna 2015 Siuntion kunta myi Åvallan yksityiselle taholle noin 60 000 eurolla. Rakennus vaati suuria remontteja.

## Lähteet
Dan Hooker

**Daniel Preston Hooker** (s. 13. helmikuuta 1990 Auckland) on uusiseelantilainen kevytsarjan vapaaottelija ja entinen potkunyrkkeilijä. Hän on entinen AFC:n kevytsarjan mestari. Potkunyrkkeilyssä Hooker voitti King in the Ringin keskisarjan mestaruuden ja WKBF X-Rulesin välisarjan mestaruuden. Hän on kilpaillut myös lukkopainissa. Hooker on otellut UFC:ssä vuodesta 2014 lähtien.

## Potkunyrkkeily
Hooker siirtyi kilpailemaan vapaaottelun ohella myös potkunyrkkeilyyn. Hän otti osaa uusiseelantilaiseen King in the Ring organisaation turnaukseen, joka järjestettiin ASB Stadiumilla. Turnaus käytiin heinäkuussa 2013. Hooker voitti ensimmäisellä kierroksella Dawson Grayn ja toisella kierroksella Victor Mechkovin. Loppuottelussa hän kohtasi Edwin Samyn, jonka voitettua Hooker saavutti keskisarjan mestaruuden.

## Saavutukset
### Potkunyrkkeily
;King in the Ring
*Keskisarjan turnausvoitto

;World Kickboxing Federation X-Rules
*Välisarjan mestaruus

### Vapaaottelu
;Supremacy Fighting Championships
*South Pacific kevytsarjan mestaruus (kerran)

;Australian Fighting Championship
*Kevytsarjan mestaruus (kerran, puolusti kahdesti)

;UFC
*Illan suoritus (kolmesti, vs. Hatsu Hioki, Ross Pearson, James Vick)
*Illan kamppailu (kahdesti, vs. Paul Felder, Dustin Poirier)

## Ammattilaisottelut

Lähde: https://www.tapology.com/fightcenter/fighters/18854-daniel-hooker

## Muualla
Hooker on pelattavana hahmona vapaaottelupeleissä *[[EA Sports UFC 2]]* (2016), *[[EA Sports UFC 3]]* (2018) ja *[[EA Sports UFC 4]]* (2020).

## Lähteet
Valoisa tulevaisuus (Islanti)

**Valoisa tulevaisuus** (islanniksi: *Björt framtíð*) on Islannissa vuonna 2012 perustettu liberaali puolue.

Puolue oli Euroopan liberaalidemokraattien liiton (ALDE) jäsen ja sillä oli yhteyksiä Euroopan parlamentin ALDE-ryhmään, vaikka se erosi ALDE-jäsenyydestään lokakuussa 2019.

## Lähteet
Clara Bow’n filmografia

Tämä on **[[Clara Bow|Clara Bow’n]] filmografia**.

## Mykkäelokuvat

## Äänielokuvat

## Lyhytelokuvat

## Dokumentit

* *[[Clara Bow: Discovering the It Girl]]* (1999)
* *[[Clara Bow: Hollywood’s Lost Screen Goddess]]* (BBC, 2012)

## Aiheesta muualla

* 
* 
* 
*
Ajiën kieli

**Ajië** (omakielinen nimi *waawilûû*) on malaijilais-polynesialaisiin kieliin kuuluva kieli, jota puhutaan Uudella-Kaledonialla. Sen lähimpiä sukulaiskieliä ovat mm. arhâ ja arhö. Kielellä on noin 6200 puhujaa.

Kieltä kirjoitetaan latinalaisilla aakkosilla. Uusi testamentti käännettiin ensimmäistä kertaa ajiëksi vuonna 1922. Ajiëta opetetaan kouluissa ja Uuden-Kaledonian yliopistossa.

## Fonologia

### Vokaalit

Lähde:

### Konsonantit

Lähde:

## Lähteet
Lieksan terveysasema

**Lieksan terveysasema** on pohjoiskarjalaisessa Lieksan kaupungissa sijaitseva julkisen palvelun terveysasema. Palvelujen tuottamisesta vastaa Pohjois-Karjalan sosiaali- ja terveyspalvelujen kuntayhtymä (Siun sote).

Lieksan kaksikerroksinen, tiiliverhoiltu terveyskeskusrakennus on vuodelta 1980. Loppukesällä 2020 uutisoitiin, että Lieksaan on päätetty rakentaa uusi terveysasema. Se rakennetaan uuteen osoitteeseen kaupungin keskusta-alueelle ja samaan yhteyteen tulee noin 25-paikkainen terveyskeskussairaala. Vanha terveysasema tullaan purkamaan pois.

Terveysasema on avoinna arkisin.  Terveysaseman ollessa suljettuna, Lieksasta voi hakeutua kiireellistä hoitoa tarvitessaan Pohjois-Karjalan keskussairaalan yhteispäivystykseen Joensuussa (Tikkamäentie 16, J2-talon katutaso).

## Lähteet

## Aiheesta muualla
*Lieksan terveysasema (suomi.fi)
Brian Ortega

**Brian Martin Ortega** (s. 21. helmikuuta 1991 Los Angeles, Kalifornia) on yhdysvaltalais-meksikolainen höyhensarjan vapaaottelija. Hän on otellut kahdesti UFC:n höyhensarjan mestaruudesta. Ensin Max Hollowayta vastaan, jolle hän hävisi teknisellä tyrmäyksellä ja toisella kertaa Alexander Volkanovskille tuomariäänin. Ortega on entinen RFA:n höyhensarjan mestari.

## Yksityiselämä
Ortegalla on kaksi lasta hänen ex-vaimon Stephanie Robertsin kanssa. Hän oli ennen kihloissa UFC-ottelija Tracy Cortezin kanssa vuodesta 2020 vuoteen 2023.

## Ammattilaisottelut

## Saavutukset
;Resurrection Fighting Alliance
*höyhensarjan mestaruus (kerran)

;UFC
*Illan kamppailu (viidesti, vs. Thiago Tavares, Renato Moicano, Cub Swanson, Max Holloway ja Alexander Volkanovski)
*Illan suoritus (kahdesti, vs. Cub Swanson, Frankie Edgar)

## Lähteet
Rannikkopuolue

**Rannikkopuolue** () on norjalainen poliittinen puolue. Puolueen ensisijainen politiikka on alue-, kalastus- ja rannikkokysymykset, sillä sen tärkein poliittinen tukikohta on Pohjois-Norjassa, ja puolue on vankka vastustaja Norjan EU-jäsenyydelle. Se oli edustettuna Norjan parlamentissa vuosina 2001–2005 ja edeltäjänsä, puolueettomat edustajat vuosina 1997–2001.

## Lähteet
Sigurður Ingi Jóhannsson

**Sigurður Ingi Jóhannsson** (s. 20. huhtikuuta 1962 Selfoss, Islanti) on islantilainen poliitikko, joka toimi Islannin pääministerinä huhtikuusta 2016 tammikuuhun 2017. Hän on Edistyspuolueen puheenjohtaja vuodesta 2016 alkaen.

Sigurður nimitettiin pääministeriksi 7. huhtikuuta 2016 Sigmundur Davíð Gunnlaugssonin erottua Panaman paperit -skandaalin jälkeen.

## Lähteet
Matthieu Ricard

**Matthieu Ricard** (s. 15. helmikuuta 1946) on ranskalainen kirjailija, valokuvaaja ja buddhalainen munkki. 

## Tausta ja yksityiselämä
Ricard syntyi vuonna 1946 Aix-les-Bains’ssa. Hänen isänsä oli Jean-François Revel ja äiti Yahne Le Toumelin. Isänsä aseman vuoksi Ricard kasvoi ranskalaisen intelligentsian ympäröimänä ja kiinnostui itsekin tieteestä.

Ennen munkiksi ryhtymistään Ricard oli mikrobiologi. Hänellä on tohtorin tutkinto Pasteur-instituutista, jossa hän viimeisteli väitöskirjaansa 1960-luvun lopulla. Vuonna 1979 Ricard päätti luopua tutkijanurastaan ja alkaa buddhalaiseksi munkiksi.

## Ura munkkina
Ricard alkoi tutustua buddhalaisuuteen syvemmin jo 1970-luvun alussa. Vuonna 1972 hän matkusti Pohjois-Intiaan ja opiskeli tiibetinbuddhalaisen mestarin Dilgo Khyentse Rinpochen alaisuudessa. 1980-luvulla Ricard oli mukana perustamassa Karuna-Shechen-nimistä järjestöä, jonka tavoite on tehdä hyväntekeväisyyttä Himalajan alueella. Ricard asuu suurimmaksi osaksi Nepalissa.

Ricard on kääntänyt tiibetinbuddhalaisia tekstejä ranskaksi. Lisäksi hän on toiminut dalai-laman ranskankielisenä tulkkina.

Munkkina Ricard on puhunut altruismista ja onnellisuudesta muun muassa Davosissa, TED:llä ja erilaisilla YK:n foorumeilla. Ricard on myös kirjoittanut vuosia buddhalaiselle Tricycle-sivustolle. Hän on ollut vegaani vuodesta 2011 lähtien. Hän on kannustanut muitakin luopumaan eläinkunnan tuotteista vedoten eläinten hyvinvointiin.

Useat mediat ovat nimittäneet Ricardia ”maailman onnellisimmaksi mieheksi”. Nimitys sai alkunsa, kun joukko yhdysvaltalaisia neurologeja sanoi Ricardin olevan onnellisin heidän testaamansa ihminen.

### Julkaisutoiminta
Ricard on kirjoittanut paljon ja julkaissut useamman valokuvakirjan. Valikoima Ricardin kirjoja:

* *A Plea for the Animals* (2016)
* *Altruism: The Power of Compassion to Change Yourself and the World* (2015)
* *The Art of Meditation* (2011)
* *Why Meditate?* (2010)
* *The Spirit of Tibet: The Life and World of Khyentse Rinpoche, Spiritual Teacher* (2001)

## Lähteet
Kukiz'15

**Kukiz'15** on puolalainen poliittinen puolue, jonka puheenjohtaja on punk rock -musiikista tunnettu Paweł Kukiz. Puolue perustettiin vuonna 2015.

## Lähteet
Otto Meurman

**Otto Meurman** -nimisiä henkilöitä ovat olleet:

* Otto Meurman  (1817–1850), virkamies ja venäläisen kirjallisuuden ruotsintaja
* Otto Meurman (1859–1929), piirilääkäri
* Otto H. Meurman  (1921–2011), korva-, nenä- ja kurkkutautien professori
* Otto Reinhold Meurman (1750–1815), everstiluutnantti, Ahvenanmaan varamaaherra Suomen sodan aikana
* Otto-Iivari Meurman (1890–1994), asemakaava-arkkitehti.
Gro Holm

**Gro Holm** (1878 Odda, Norja – 1949) oli norjalainen kirjailija. Hänen romaanitrilogiansa *Sut*, *Odelsjord* ja *Kår* (julkaistu yhteisnimellä *Løstølsfolket *) kertoo Länsi-Norjassa vuonon rannalla sijaitsevasta kunnasta ja siellä asuvan naisen elämästä maatilalla.

## Lähteet
Hans Henrik Holm

**Hans Henrik Holm** (1896 Kristiania, Norja – 1980 Oslo, Norja) oli norjalainen kirjailija ja kansanperinteen kerääjä. Hän kirjoitti kahdeksasta itsenäisestä osasta koostuvan  teoksen *Norsk folkeepos*.

## Lähteet

## Aiheesta muualla

* Hans Henrik Holm, Norsk biografisk leksikon 
* Hans Henrik Holm, Store norske leksikon
Sven Holm

**Sven Holm** (1940 Kööpenhamina, Tanska – 2019 Kööpenhamina, Tanska) oli tanskalainen kirjailija ja kriitikko ja toimi myös radio- ja televisiojuontajana. Holm oli vuodesta 2001 Tanskan akatemian jäsen.

## Suomennetut teokset
* *Saari melkein kuin paratiisi*: kuunnelma (*En ö, nästan som ett paradis*), suom. Jarmo Lavila, Yleisradio 1970
* *Mööpelit*: kuunnelma (*Möbler er en sund baggrund*), suom. Ritva Arvelo, Yleisradio 1980
* "Vuorenvieremä", novelli, suom. Toini Havu, antologiassa *27 pohjoismaista kertojaa*, toimittanut Lars Hamberg, Helsinki: Tammi 1964 Sarja: Omnibus

## Lähteet

## Aiheesta muualla
* Sven Holm Danske akademi (Archive.org)
EssilorLuxottica

**EssilorLuxottica** on ranskalais-italialainen monikansallinen yhtiö, joka sijaitsee Charenton-le-Pontissa Pariisin lähellä ja joka perustettiin 1. lokakuuta 2018 yhdistämällä ranskalainen Essilor ja italialainen Luxottica. Se on silmälasilinssien, silmälääketieteessä käytettyjen optisten laitteiden, lääkemääräyslasien ja aurinkolasien suunnittelija, tuottaja ja markkinoija.

Konsernin liikevaihto on 14 miljardia euroa ja sen markkina-arvo on 33 miljardia euroa. Yhtiö on noteerattu Pariisin Euronext-markkinoilla ja se on osa CAC 40 -indeksiä, joka sisältää 40 suurinta Pariisin pörssissä noteerattua yritystä, ja Euro Stoxx 50: tä, johon kuuluvat 50 suurinta yritystä euroalueella.

## Lähteet

## Aiheesta muualla

* EssilorLuxottica
Imre (nimi)

**Imre** on unkarilainen miehen etunimi. Nimi esiintyy myös sukunimenä. Nimen muita muotoja eri kielissä ovat ainakin Emerik, Emeric, Emerich, Emmerich, Amerigo ja Imrich.

## Tausta ja käyttö Unkarissa ja Virossa
Imre-nimelle on useita alkuperäselityksiä. Sitä on johdettu sekä germaanisesta Amalrik- tai Emmerich-nimimuodosta että germaanisesta Henrik (Heinrich, Heimrich) -nimestä. Unkarissa ensimmäinen tunnettu Imre-nimen kantaja oli Pyhä Imre, Tapani Pyhän vuonna 1031 nuorena kuollut poika, joka tiettävästi sai nimensä enonsa, Saksan keisari Henrik II:n mukaan, ja vanhimmissa latinankielisissä lähteissä hänen nimensä esiintyy muodossa *He(i)nricus,* vaikka sitä myöhemmin ruvettiin latinalaistamaan muotoon *Emericus*. Imren nimipäivä on unkarilaisessa kalenterissa Pyhän Imren kanonisoinnin muistopäivä, 5. marraskuuta.

Myös Virossa Imre on ollut käytössä miehen etunimenä. Nimistöntutkija Annika Hussar luokittelee sen niiden uusien ulkomaisten etunimien joukkoon, joita Virossa ruvettiin käyttämään toisen maailmansodan jälkeen myös venäläisen etunimistön välttämiseksi. Vuonna 2024 Imre-nimisiä miehiä oli Virossa 632. Imren nimipäivä on virolaisessa kalenterissa sama kuin Henrik (Hindrek, Indrek, Ints) -nimisillä eli 10. huhtikuuta.

## Tunnettuja Imrejä
### Hallitsijoita ja kuninkaallisia
* Pyhä Imre, Unkarin kuninkaan Tapani Pyhän poika (k. 1031)
* Imre, Unkarin kuningas 1196–1205
* Imre Bebek, Transilvanian voivodi 1392–1393
* Imre II Bebek, Transilvanian voivodi 1446–1448

### Etunimi
* Imre Bujdosó, (s. 1959), unkarilainen  miekkailija
* Imre Farkas (vuodesta 2002 *András Kassai-Farkas*, 1935–2020), unkarilainen ratameloja ja olympiamitalisti
* Imre Frivaldszky (1799–1870), unkarilainen kasvitieteilijä ja entomologi
* Imre Földi (1938–2017), unkarilainen painonnostaja
* Imre Gedővári (1951–2014), unkarilainen miekkailija
* Imre Harangi (1913–1979), unkarilainen kevyen sarjan amatöörinyrkkeilijä
* Imre Hódos (1928–1989), unkarilainen kreikkalais-roomalaisen tyylin painija
* Imre Hollai (1925–2017), unkarilainen diplomaatti ja poliitikko
* Imre (Emmerich) Kálmán (1882–1953), unkarilainen säveltäjä
* Imre Kertész (1929–2016), unkarilainen kirjailija, Nobelin kirjallisuuspalkinnon saaja 2002
* Imre Kovács (1921–1996), unkarilainen jalkapalloilija
* Imre Lakatos (1922–1974), unkarilaissyntyinen tieteen- ja matematiikanfilosofi
* Imre Madách (1823–1864), unkarilainen kirjailija
* Imre Molnár (1949–2019), unkarilainen telinevoimistelija
* Imre Nagy (1896–1958), unkarilainen poliitikko
* Imre Nagy (1933–2013), unkarilainen nykyaikainen viisiottelija
* Imre Kémeri Nagy (1903–1942), unkarilainen lehtimies
* Imre Németh (1917–1989), unkarilainen moukarinheittäjä
* Imre Peterdi (s. 1980), unkarilainen jääkiekkoilija
* Imre Polyák (1932–2010), unkarilainen kreikkalais-roomalaisen tyylin painija
* Imre Pozsgay (1933–2016), unkarilainen poliitikko
* Imre Szász (1927–2023), unkarilainen kirjailija
* Imre Thököly (1657–1705), unkarilainen kapinajohtaja
* Imre Ungár (1909–1972), unkarilainen pianisti

### Sukunimi
* Géza Imre (s. 1974), unkarilainen kalpamiekkailija

## Lähteet
Pertti Simula

**Pertti Simula** (s. 1946) on filosofian maisteri ja psykoanalyytikko. Hän on työskennellyt terapeuttina, kouluttajana ja työnohjaajana 30 vuotta ja on Conscientia-instituutin perustaja.

Hän opiskeli aluksi integraalista psykoanalyysia Brasiliassa ja New Yorkissa ja soveltanut yksilöterapiassa saamaansa kokemusta yhteisöjen kehittämistyössä.

Hän asuu Helsingissä ja käy Brasiliassa ja Ruotsissa säännöllisesti kouluttamassa koulun, terveydenhoidon ja sosiaalityön ammattilaisia.

## Julkaisut
* Miten kohdata vihaa ja ilkeyttä – keinot vaikeisiin tilanteisiin, Into, 2020
* Transformação das Relações Humanas e Cooperação, Expressão Popular, 2017
* Känslornas handbok, Notis förlag, 2015
* Käsikirja ihmiselle, Into, 2013
* Hur bemöter du ilska och elakhet? – om relationer på arbetsplatser, NIAT, 2000
* Miten voit?, PATI, 1996
* Mötet med dig själv och livet, NIAT, 1993

## Lähteet
* www.conscientia.fi
Historia Regum Britanniae

**Historia regum Britanniae** (“Britannian kuninkaiden historia”) on Geoffrey Monmouthilaisen kirjoittama fiktiivinen Britannian historia. Teos on kirjoitettu vuosien 1135 ja 1139 välillä.

Historia regum Britanniae oli yksi keskiajan suosituimmista teoksista. Se alkaa kertomuksella Brutus Troijalaisen käynnistämästä Britannian asutuksesta. Brutus on tarinan mukaan Aeneasin pojanpojanpoika. Yhdessä toverinsa Corineuksen kanssa he hävittävät jättiläiset, jotka tuohon aikaan hallitsivat Britanniaa. Corineus on Cornwallin myyttinen perustaja, jonka mukaan koko alue on nimetty.

Tätä kertomusta seuraavat kuvaukset varhaisten kuninkaiden hallituskausista aina Rooman valloitukseen asti. Mukana ovat muun muassa kertomukset siitä, kuinka Bladud perusti Bathin ja Leir (Lear) Leicesterin. Sitten seuraa tarina saksien tunkeutumisesta Britanniaan pahan vallananastajan Vortigernin ollessa vallassa. Vortimer onnistuu kuitenkin vastustamaan sakseja ja palauttaa laillisen sukulinjan valtaan. Tätä seuraavat kertomukset Aurelius Ambrosiuksen ja hänen veljensä Uther Pendragonin loistavista valtakausista. Niitä seuraa lopulta kertomus Arthurin valloituksista, joka on koko kronikan huipentuma. Luvuissa 106–111 esitellään velho Merlin, joka lausuu hämärän ja ilmestyksenomaisen ennustuksen Britannian tulevasta poliittisesta historiasta. Alun perin nämä luvut julkaistiin erikseen, joskus ennen vuotta 1136. Niiden pohjalta kehittyi Merlinille omistettujen poliittisten ennustusten tyylilaji.

## Lähteet
Amerikkalaisen jalkapallon naisten maailmanmestaruuskilpailut 2013

**Amerikkalaisen jalkapallon naisten maailmanmestaruuskilpailut 2013** järjestettiin Vantaalla, Suomessa 30.6.–6.7. Kyseessä oli lajin toiset naisten maailmanmestaruuskilpailut. Suomi sai kisoissa pronssia. 

## Joukkueet

* Yhdysvallat
* Kanada
* Suomi
* Saksa
* Ruotsi
* Espanja

## Tulokset

## Lopputulokset

## Lähteet

* wwc2013.com
*wwc2013 Twitter-tili
* wwc2013fi YouTube-tili
Ilomantsin terveysasema

**Ilomantsin terveysasema** on pohjoiskarjalaisessa Ilomantsin kunnassa sijaitseva julkisen palvelun terveysasema. Palvelujen tuottamisesta vastaa Pohjois-Karjalan sosiaali- ja terveyspalvelujen kuntayhtymä (Siun sote).

Terveysasema on normaalisti avoinna arkisin kello 8-16. Terveysaseman ollessa suljettuna, Ilomantsista voi hakeutua kiireelliseen hoitoon Pohjois-Karjalan keskussairaalan yhteispäivystykseen Joensuussa (Tikkamäentie 16, J2-talon katutaso). Henkeä uhtaavissa hätätilanteessa otetaan yhteyttä hätänumeroon 112.

## Lähteet

## Aiheesta muualla
*Ilomantsin terveysasema (suomi.fi)
Vaajakummun yhtenäiskoulu

**Vaajakummun yhtenäiskoulu** (ent. Vaajakummun koulu) on Jyväskylän kaupungin ylläpitämä peruskoulu, joka toimii Vaajakoskella. Koulussa opiskelee noin 600+ oppilasta luokilla 1 - 9. Alueellisessa pienrymässä opetusta saa noin 10 lasta ja nuorta. Lisäksi on yksilöllisen opetuksen pienryhmä. Lisäksi koulun alla toimii myös Haapaniemen päiväkoti-koulu, jossa järjestetään opetusta luokilla 1-2 ja koululaisia Haapaniemen koulussa on noin 30.  Henkilökuntaa näissä kouluissa on yhteensä noin 80.

Koulu saneerattiin ja laajennettiin vuosina 2003-2004. Saneerauksen suunnitteli arkkitehtitoimisto Art Michael. Koulun sisällä sijaitsevan taideteoksen on tehnyt taiteilija Tuomo Blomqvist ja pihalla sijaitsevan taideteoksen kuvanveistäjä Timo Hannunen.

Vaajakummun yhteinäiskoululla toimii Vaajakosken keskuskeittiö ja vaaleissa koulu toimii Vaajakosken äänestysalueen äänestyspaikkana.    

## Lähteet
Saksala (Mikkeli)

**Saksala** (*Saxa*) on Mikkelin kaupunginosa Etelä-Savossa. Se on saanut nimensä Mikkeliin saapuneen saksalaisen siirtokunnan mukaan noin 1500-luvun tienoilla.

Kaupunginosassa sijaitsee Saksalan kartano, jonka omisti aikanaan saksalainen hansakauppiasperhe Saxa. Perheen alkuperäksi on Mikkelin hopeaveroluettelossa merkitty flaami Per van Hammerxhuss (Hammershus). He toimivat Kustaa Vaasan palkkaamina sotilaina tai myöhemmin kruunun maatiloille kutsuttuina maanviljelyn asiantuntijoina.

## Lähteet

## Aiheesta muualla
*Karttapalvelu Google Earth (Mikkelin Saksala)
$not

**$NOT** (oik. **Edy Edouard**, s. 16. joulukuuta 1997) on yhdysvaltalainen rap-artisti, laulaja ja lauluntekijä.

Edouard syntyi New Yorkissa, mutta muutti 7-vuotiaana West Palm Beachiin Floridaan, jossa hän aloitti uransa SoundCloudissa vuonna 2016. Edouard nousi kuuluisuuteen julkaisemalla sinkkunsa "*Gosha*" syyskuussa 2018.

## Aikainen elämä
Edouard muutti West Palm Beachiin, Floridaan 7-vuotiaana.

## Ura

### 2017: Uran alku
Edouard aloitti uransa vuonna 2016 lukion aikana. Häntä inspiroi muun muassa Xavier Wulf, Bones, Yung Lean, Lil Wayne ja Tyler, The Creator.

### 2018-2019: The Ti$$ue Files ja "Gosha"
24. huhtikuuta 2018, $NOT julkaisi ensimmäisen EP:n nimeltään *The Ti$$ue Files*, mukana Cameronazi ja Subjectz. Tämä EP oli $NOT:in edeltävä julkaisu ennen "Gosha":n julkaisua 7. syyskuuta 2018. $NOT:in single "Billy Boy" oli mukana HBO:n amerikkalaisen teinidraaman "Euphoria" pilottijaksossa.

### 2020-nykyaika: ''- Tragedy +'' ja ''Beautiful Havoc''
Sinkkujen "Gosha" ja "Megan" kuuluisuuden jälkeen, $NOT allekirjoitti sopimuksen levy-yhtiön 300 Entertainment kanssa. 6. marraskuuta 2020, $NOT julkaisi debyyttialbuminsa,  *- Tragedy +*, jossa mukana Maggie Lindemann ja Wifisfuneral ja sisältää edellä mainitut sinkut.

24. syyskuuta 2020, $NOT julkaisi "Revenge", hänen ensimmäinen singlen hänen toiselta albumilta, ja Cole Bennettin ohjaaman musiikkivideon rinnalla hänen multimediayrityksessään Lyrical Lemonade. $NOT yhdistyi Flo Millin kanssa projektin toiselle singlelle "Mean" 15. lokakuuta 2020. $NOT julkaisi 30. lokakuuta 2020 hänen toisen studioalbumin nimeltään *Beautiful Havoc*. Projektissa oli mukana Iann Dior, Denzel Curry ja Flo Milli, ja se debytoi sijalle 172. Billboard 200-listalla. $NOT julkaisi viisi musiikkivideota albumin julkaisun jälkeen: "Who Do I Trust" 5. marraskuuta 2020, "Watch Out" 13. joulukuuta 2020, "Like Me" 15. tammikuuta 2021, "Sangria" (mukana Denzel Curry) 17. helmikuuta 2021, ja "Life" 30. maaliskuuta 2021. 

9. huhtikuuta 2021, $NOT julkaisi singlen "Whipski", jossa on mukana rap-artisti Lil Skies. Whipskistä tuli Edouardin ensimmäinen kappale, joka ylsi Bubbling Under Hot 100 Singles -listalle.

## Diskografia

### Albumit
* *- Tragedy +*  (2020)
* *Beautiful Havoc* (2020)

### EP:t
* *The Ti$$ue Files* (2018)

## Lähteet
Liisa ihmemaassa -syndrooma

**Liisa ihmemaassa -syndrooma** (engl. *Alice in Wonderland syndrome*) on harvinainen neuropsykologinen oireyhtymä, jossa esiintyy havaintojen ja kokemusten vääristymiä.

Oireyhtymään kuuluu subjektiivisia harhoja, kuten derealisaatio, depersonalisaatio ja somatopsyykkinen duaalisuus, sekä aistiharhoja, kuten liikkumattomien ja muuttumattomien esineiden kokojen (mikropsia ja makropsia), etäisyyksien ja sijaintien näennäiset muutokset, leijumisen tunne sekä ajan kulun vääristymiset. Myös monet ruumiinkuvan vääristymiset luetaan oireiden joukkoon. Yleisintä on kokea oma pää ja kädet todellista suurempina.

Oireyhtymän arvellaan välittyvän etupäässä aivojen päälakilohkon kautta. Tila on täydellisessä muodossaan hyvin harvinainen. Yksittäisiä oireita esiintyy usein samanaikaisesti jonkin aivojen toimintahäiriön, kuten migreenin, psyykkisen sairauden, aivovamman, ohimolohkon epilepsian, hypnagogisen tilan, kuumehoureiden tai aiemman hallusinogeenien käytön yhteydessä. Joskus oireet aiheutuvat viruksesta, kuten mononukleoosista, Epstein–Barrista tai Coxsackie B1:stä.

Oireyhtymän määritteli vuonna 1955 brittiläinen psykiatri John Todd. Hän nimesi sen Lewis Carrollin lastenkirjahahmon Liisan mukaan, sillä Liisan kokemukset muistuttavat tämän syndrooman oireita. Kirjailija Carrollin on arveltu joko kärsineen itse näistä oireista migreeninsä vuoksi, tai koska oli lukenut hallusinogeenisista sienistä tai kokeillut niitä itse.

## Lähteet
Ajomies (vuoden 2013 elokuva)

**Ajomies** on Jarkko T. Laineen ja J-P Passin ohjaama ja käsikirjoittama suomalainen draamaelokuva vuodelta 2013. Elokuva on aiemmin elokuvaajina toimineiden Laineen ja Passin ensimmäinen fiktioelokuvaohjaus.

Elokuva kertoo raviradalla ratamestarina toimivan 'ajomiehen' elämästä. Ajomies on naimisissa, mutta hänen elämäänsä ilmaantuu toinen nainen. Elokuva kuvattiin menetelmällä, jossa näyttelijät saivat omat vuorosanansa vasta juuri ennen kunkin kohtauksen kuvaamista.

## Lähteet
Concetta Antico

**Concetta Antico** on Australian Sydneyssä kasvanut impressionistisella tyylillä maalaava taidemaalari, jolla on tetrakromaattinen värinäkö eli hänellä on verkkokalvoillaan neljäntyyppisiä, eri aallonpituusalueille herkkiä tappisoluja, kun useimmilla ihmisillä on vain kolmentyyppisiä. Hän on työskennellyt 20 vuotta Salon of Art -koulussa San Diegossa. Tetrakromaattisen värinäkönsä ansiosta hän pystyy näkemään 100 miljoonaa väriä, kun normaali ihminen näkee miljoona väriä.. Päiväkoti-ikäisenä hän maalasi vanhan puuaidan vedellä, jossa hän pystyi valon heijastuessa siitä näkemään supernäkönsä ansiosta niin paljon värejä, että se tuntui hänestä "ikään kuin maalaisi sateenkaaria". Hän sai seitsemänvuotiaana ensimmäiset öljyvärinsä, minkä jälkeen taide on ollut osa hänen elämäänsä. Hän on myös kertonut pystyvänsä näkemään tyttärensä ihon pienistä värimuutoksista, onko hän sairas.

## Ennen diagnoosia
Aiemmin kun Antico vei oppilaitaan puistoon, hän saattoi kysyä heiltä esimerkiksi: "näetkö punaisen tuon lehden reunalla", mihin oppilaat vastasivat myöntävästi silkkaa kohteliaisuuttaan. Vuosia myöhemmin hänelle selvisi, etteivät oppilaat oikeasti nähneet mitään sellaista, vaan Anticolla itsellään oli poikkeuksellinen värinäkö, minkä vuoksi hän ainoana näki ne värit.

## Maalarina
Maalauksissaan Antico tuo esiin tetrakromaattisen näkönsä aistimuksia. Hän maalaa taulunsa yhdeltä istumalta, ja ne ovat tyypillisesti luontoaiheisia. Luonnossa Antico näkee enemmän värejä kuin ihmisen tekemissä esineissä. Anticoa laajasti tutkinut Kimberly Jameson Kalifornian yliopistosta on epäillyt, että Anticon geenit ovat parantaneet hänen hämärävärinäköään, ja hän perusteli epäilyään sillä, että Antico maalaa aamunkoittomaalauksiinsa paljon värejä. Sellainen hämärä saa normaalinäköiset näkemään vain harmaan sävyjä, ja Antico väittääkin näkevänsä ne värit, eli maalausten värikkyys ei ole pelkkää taiteellista vapautta.

## Lähteet

## Aiheesta muualla
* Concetta Anticon verkkosivut
* Concetta Anticon YouTube-kanava
Gerard Manley Hopkins

**Gerard Manley Hopkins** (28. heinäkuuta 1844 Stratford, Essex, Britannia – 8. kesäkuuta 1889 Dublin, Irlanti) oli brittiläinen runoilija ja katolinen pappi. Hän kuului alkujaan anglikaaniseen kirkkoon mutta tutustui opiskeluaikana Oxfordin liikkeeseen, liittyi jesuiittoihin ja sai pappisvihkimyksen 1877. Hän oli Dublinissa kreikan kirjallisuuden professori vuodesta 1884.

Hopkins hävitti nuoruudenrunonsa mutta piti yhä päiväkirjaa vuoteen 1875. Myöhemmin hän aloitti uudestaan runojen kirjoittamisen ja kirjoitti sonetteja, joissa hän purkaa henkisiä ristiriitojaan. Runot julkaistiin vasta hänen kuoltuaan, kun Robert Bridges toimitti ne 1918 julkaisukuntoon. Arvostusta hänen tuotantonsa sai vasta 1930-luvulla, ja hän nousi aikakauden muiden merkittävien runoilijoiden rinnalle. Postuumisti on julkaistu myös hänen kirjeitään, päiväkirjojaan ja saarnojaan.

## Suomennetut runot
Lähde
;Antologioissa
* *Näköala: Suomen kirjallisuuden vuosikirja*, WSOY 1949; nro 3 
* *Tuhat laulujen vuotta: valikoima länsimaista lyriikkaa*, toim. Aale Tynni, WSOY 1974 , 2004 
* *Maailmankirjallisuuden mestarilyriikkaa*, toim. Maunu Niinistö, WSOY Helsinki 1967
* *Maailman runosydän* toim. Hannu Tarmio; Janne Tarmio, WSOY Helsinki 1998 
* Kirsi Kunnas, *Puut kantavat valoa: runot 1947–1986*, WSOY 2017 

;Runot
* Kevät (Spring), suom. Kirsi Kunnas, teoksessa *Näköala* ja *Tuhat laulujen vuotta* 1957 
* Kevät ja syksy nuorelle tytölle (Spring and Fall: To a young child), suom. Risto Ahti, teoksessa *Maailman runosydän*
* Lyijyinen kaiku ja kultainen kaiku 1: Kultainen kaiku (The Leaden Echo and the Golden Echo: The Golden Echo), suom. Aale Tynni, teoksessa *Tuhat laulujen vuotta* 1974 ja 2004
* Lyijyinen kaiku ja kultainen kaiku 2: Lyijyinen kaiku (The Leaden Echo and the Golden Echo: The leaden echo), suom. Aale Tynni, teoksessa *Tuhat laulujen vuotta:*, 1974 ja 2004
* Tähtikirkas yö (The Starlight Night), suom. Aale Tynni, teoksissa *Maailman runosydän* ja *Tuhat laulujen vuotta* 1974, 2004 
* Täplikäs kauneus (Pied Beauty), suom. Kirsi Kunnas, teoksissa *Maailman runosydän* ja *Näköala* sekä  kaksi versiota, vuosilta 1942 ja 1992, teoksessa *Puut kantavat valoa: runot 1947–1986*

## Lähteet

## Aiheesta muualla
Anthony Hope

**Anthony Hope**, oik. **Anthony Hope Hawkins**, (1863 Lontoo, Britannia – 1933 Walton-on-the-Hill, Surrey, Britannia) oli brittiläinen kirjailija. Hän työskenteli asianajajana  mutta ryhtyi päätoimiseksi kirjailijaksi. Ensimmäisen maailmansodan jälkeen hän sai ansioistaan aatelisarvon. Hän kirjoitti romanttisia seikkailukirjoja, joita hän ei arvostanut vaan piti roskana. Muulle tuotannolle hän ei odottanut lukijoita. Esikoisromaani *Presidentin kilpakosijat* (*A Man of Mark*) ilmestyi 1890. Hänen maineikkain teoksensa on *[[Zendan vanki (romaani)|Zendan vanki]]* (1894), jonka tapahtumaympäristö on kuvitteellinen keskieurooppalainen valtio Ruritania. 

## Suomennetut teokset
* *Presidentin kilpakosijat* (*A Man of Mark*), suom. Valfrid Hedman, Hämeenlinna: Karisto 1916. Sarja: Kariston 50 p:nin romaaneja, n:o 67
* *Prinsessa Osran sydän* 1–2 (*The Heart of Princess Osra*), suom. Toini Swan, Porvoo: Werner Söderström osakeyhtiö 1916 Sarja: Werner Söderström oy. 50-pennin kirjoja
* *[[Zendan vanki (romaani)|Zendan vanki]]* (*The prisoner of Zenda*), suom. O. A. Joutsen, Porvoo: WSOY 1922
* *[[Zendan vanki (romaani)|Zendan vanki]]* (*The prisoner of Zenda*), suom. Olavi Linnus, Helsinki: Tammi 1949

## Lähteet

## Aiheesta muualla
Ödön von Horváth

**Ödön von Horváth** (9. joulukuuta 1901 Fiume, Itävalta-Unkari – 1. kesäkuuta 1938 Pariisi, Ranska) oli saksankielinen unkarilainen näytelmäkirjailija. Hän asui Murnaussa Etelä-Saksassa, pakeni kansallissosialismia Wieniin ja Salzburgiin ja 1938 Pariisiin.

Von Horváthin näytelmissä on vaikutteita wieniläisestä kansannäytelmästä. Hän kuvasi pikkuporvaristoa ja esitteli yhteiskunnallisia ja taloudellisia seikkoja, joiden vuoksi fasismi saattoi siihen juurtua.

## Suomennetut teokset
* *Figaro ottaa eron: Komedia.* (*Figaro läßt sich scheiden*.) Suomentanut Kai Savola. Helsinki: Työväen Näyttämöiden Liitto 1979. Näytelmämoniste.
* *Wienerwaldin tarinoita.* (*Geschichten aus dem Wiener Wald*.) Suomentanut Aarno Peromies. Helsinki: Työväen Näyttämöiden Liitto 1969. Näytelmämoniste.
* *Wienerwaldin tarinoita.* (*Geschichten aus dem Wiener Wald*.) Suomentanut Esko Elstelä. Helsinki: Työväen Näyttämöiden Liitto. Näytelmämoniste.
* *Usko, toivo, rakkaus: Pieni kuolemantanssi.* (*Glaube, Liebe, Hoffnung*.) Suomentanut Egil Häggman. Helsinki: Työväen Näyttämöiden Liitto. Näytelmämoniste.
* *Kasimir ja Karoline.* (*Kasimir und Karoline*.) Suomentanut Eeva-Liisa Manner. Helsinki: Työväen Näyttämöiden Liitto 1969. Näytelmämoniste.

## Lähteet

## Kirjallisuutta
* Bossinade, Johanna: *Vom Kleinbürger zum Menschen: Die späten Dramen Ödön von Horváths.* Bouvier, Bonn 1988. .
* Horváth, Ödön von: *Gesammelte Werke in 14 Bänden.* Kommentierte Werkausgabe in Einzelbänden. Hrsg. von Traugott Krischke und Susanna Foral-Krischke. Suhrkamp, Frankfurt am Main 2001.
* Karlavaris-Bremer, Ute (toim.): *Geboren in Fiume, Ödön von Horváth 1901–1938: Lebensbilder eines Humanisten.* Löker, Wien 2001. 
* Krischke, Traugott: *Ödön von Horváth: Kind seiner Zeit.* Ullstein, Berlin 1998. 

## Aiheesta muualla
Tatu Lauslehto

**Tatu Lauslehto** (s. 19. lokakuuta 1983) on suomalainen kilpamoottoripyöräilijä.

Lauslehto voitti lokakuussa 2004 Supersport 600 -luokan Euroopan mestaruuden. Myös hänen isänsä Jukka Lauslehto on entinen kilpamoottoripyöräilijä ja sivuvaunuluokan Euroopan mestari. Vuonna 2005 Tatu Lauslehto sijoittui Supersportin MM-sarjan loppupisteissä kymmenenneksi. Vuonna 2012 hän voitti Saksan mestaruuden Supersport-luokassa. Lauslehto päätti ratamoottoripyöräilyuransa vuonna 2017 ja siirtyi Ajo Motorsport -talliin mekaanikoksi.

Lauslehto on naimisissa nyrkkeilijä Hanne Lauslehdon kanssa.

## Lähteet
Metyylialuminoksaani

**Metyylialuminoksaani** (Al(CH3)O)n) on organoalumiiniyhdisteisiin kuuluva organometalliyhdiste. Yhdistettä voidaan käyttää katalyyttinä polymerointiprosesseissa.

## Ominaisuudet
Huoneenlämpötilassa metyylialuminoksaani on väritöntä amorfista ainetta. Metyylialuminoksaanin tarkka rakenne ei ole tiedossa, mutta se esiintyy useimmiten oligomeerinä Al(CH3)O)n, missä n on 2&ndash;20. Oligomeerin rakenne on mahdollisesti kolmiulotteinen häkki, mutta myös lineaarisia ja rengasrakenteita on esitetty. Rakenteen selvittämistä vaikeuttaa se, että yhdisteen joukossa on usein trimetyylialumiinia, joka reagoi metyylialuminoksaanin kanssa. Metyylialuminoksaani on pyroforista, minkä vuoksi sitä käsitellään tolueeniin tai muuhun aromaattiseen liuottimeen liuotettuna.

## Valmistus ja käyttö
Metyylialuminoksaania valmistetaan hydrolysoimalla trimetyylialumiinin tolueeniliuosta. Reaktio on hyvin eksoterminen ja tämän vuoksi vaikeasti kontrolloitavissa.

Tärkein metyylialuminoksaanin käyttökohde on toimia ko-katalyyttinä alkeenien polymeroinneissa. Se muodostaa Ziegler–Natta-katalyyttien ja muiden metalloseenikatalyyttien kanssa varautuneen kompleksin, joka on hyvin aktiivinen katalyytti polymerointireaktioissa.

## Lähteet
Parkanon radiomuseo

**Parkanon radiomuseo** on Parkanon Vahojärvellä oleva museo, mikä avattiin 1. elokuuta 2020. Museon kokoelmissa on pääasiassa satoja putkiradioita 1920-luvulta 1960-luvulle. Putkiradioiden lisäksi museossa on vanhoja televisioita ja puhelimia. 

## Lähteet
Paha poliisi

**Paha poliisi** on Pekka Lehdon ohjaama suomalainen dokumenttielokuva vuodelta 2017.

Elokuva käsittelee Helsingin huumepoliisin entiseen päällikköön Jari Aarnioon liittyvää rikostutkintaa.

## Lähteet
Pascal Krauss

**Pascal Krauss** (s. 19. huhtikuuta 1987 Breisach, Länsi-Saksa) on saksalainen uransa lopettanut välisarjan vapaaottelija. Hän voitti urallaan Cage Warriorsin välisarjan mestaruuden. Krauss otteli UFC:ssä vuosina 2010–2014 tilastolla 2–2. Hänen oli määrä kohdata tammikuussa 2014 Adam Khaliev, mutta ottelu peruttiin, kun Khalievin ei päässyt läpi lääkärintarkastusta. Krauss ilmoitti samalla päättävänsä uransa terveydellisistä syistä. Krauss otteli nyrkkeilyssä nuorten tasolla, jossa hän saavutti muun muassa hopeaa Saksan nuorten mestaruuskilpailuissa.

## Saavutukset
;Cage Warriors
*Välisarjan mestaruus (kerran)

;UFC
*Illan kamppailu (kahdesti, vs. Mark Scanlon, Lim Hyun-gyu)

## Muualla
Krauss on pelattavana hahmona vapaaottelupeleissä *[[EA Sports UFC]]* (2014), *[[EA Sports UFC 2]]* (2016) ja *[[EA Sports UFC 3]]* (2018).

## Lähteet
Aagot Cannelin

**Aagot Borghild Marie Cannelin** (myöh. **Cannelin-Catani**, 6. tammikuuta 1908 Hanko – 17. maaliskuuta 1988) oli suomalainen näyttelijä ja laulaja. Hänet tunnettiin eritoten operettirooleistaan.

## Ura
Cannelinin vanhemmat olivat insinööri Paul Cannelin ja Borghild Gerne. Hänen nuorempi sisarensa oli näyttelijä Yrsa Cannelin.

Aagot Cannelin kävi Uuden ruotsalaisen tyttökoulun ja Ruotsalaisen teatterin oppilaskoulun. Lisäksi hän opiskeli laulua Alexandra Ahngerin johdolla. Cannelin aloitti uransa Turun ruotsalaisessa teatterissa 1928, mistä hän siirtyi seuraavana vuonna Helsinkiin Svenska Teaterniin. Cannelin toimi operettisubrettina ja teki useita operettirooleja aina vuoteen 1939.

Cannelinin rooleja olivat muun muassa Marion (*Bättre folk*), Sylvia (*Mysteriet i andra våningen*), Annette (*Tre små flickor*) ja Violetta (*Monmartres viol*).

Cannelin antoi ensimmäisen konserttinsa 9. marraskuuta 1929.

## Lähteet
*

### Viitteet
Yrsa Cannelin

**Mercedes Yrsa Helena Cannelin** (myöh. Hasselblad; 30. marraskuuta 1913 – 16. kesäkuuta 2004 Ruotsi) oli suomalainen näyttelijä ja laulaja. Hänet tunnettiin etenkin operettirooleistaan.

## Ura
Cannelinin vanhemmat olivat sähköinsinööri, Sortavalan kaupungin sähkölaitoksen johtaja Paul Victor Cannelin ja laulaja ja laulupedagogi Borghild Laurentia Andrea (o.s. Gerne). Hänen vanhempi sisarensa oli näyttelijä ja laulaja Aagot Cannelin.

Yrsa Cannelin työskenteli Svenska Teaternissa näyttelijänä ja operettilaulajana 1933–1941. Hänen roolejaan olivat muun muassa kreivitär Maritza ja Suza operetissa *Mazurka*.

Cannelin kävi Svenska Teaternin oppilaskoulua. 18-vuotiaana oppilaana vuonna 1932 hän debytoi Svenska Teaternissa Kreivitär Maritza operetissa Lisan roolin varsinaisen roolin esittäjän sairastuttua. 

Cannelin avioitui ruotsalaisen upseerin Björn Hasselbladin (1911–1986) kanssa vuonna 1941 ja avioiduttuaan muutti Ruotsiin puolisonsa kanssa.

## Lähteet
Sirkka Lindau

**Sirkka Maria Lindau** (1. maaliskuuta 1924 Mannheim – 30. elokuuta 1998 Helsinki) oli suomalainen teatteriohjaaja ja näyttelijä.

## Ura
Lindaun vanhemmat olivat reviisori Paul Rikhard Lindau ja kirjeenvaihtaja Berta Maria Alanen. Hän kävi Suomen Teatterikoulun 1947–1950, mitä seurasi näyttelijänkiinnitys Mikkelin Teatteriin 1950–1951 ja Jyväskylän Työväen Teatteriin 1951–1953. Kaudella 1953–1954 Lindau toimi apulaisohjaajana Svenska Teaternissa Helsingissä, minkä jälkeen hän toimi samassa teatterissa ohjaajana 1955–1959 ja 1961–1964. Lindau vieraili muun muassa Intimiteatterissa ja Radioteatterissa.

Lindau näytteli muun muassa Maria Josefan roolin näytelmässä *[[Bernarda Alban talo]]*, Duennan roolin näytelmässä *Kuusi henkilöä etsii tekijää* ja neiti Bravardin roolin näytelmässä *Olemme 20-vuotiaita*.

Lindaun lukuisista ohjauksista mainittakoon *Anne Frankin päiväkirja*, *Bäddat för tre*, *Laddat möte*, *Min kvinna*, *Nässlorna* ja *Koulutoveri*.

Lindau näytteli sivuroolin kahdessa suomalaisessa komediaelokuvassa: *[[Katupeilin takana]]* (1949) ja *[[Alaston malli karkuteillä]]* (1953).

## Lähteet
*
*

### Viitteet
Meri Roini

**Meri Roini** (o.s. Salin, 25. elokuuta 1872 Helsinki – 8. elokuuta 1951 Helsinki) oli suomalainen näyttelijä.

## Ura
Meri Roini syntyi työnjohtaja Otto Vilhelm Salinin ja Maria Kristina Strömbergin perheeseen. Kansakoulun jälkeen hän sai lausuntaopetusta Kaarola Avellanilta. Roini näytteli Suomalaisessa Teatterissa 1889–1893, Turun ruotsalaisessa teatterissa 1894–1899 ja Helsingin ruotsalaisessa kansanteatterissa 1900–1904. Hän toimi suomalaisen kiertueen johtajana 1905–1909 ja vieraili Suomalaisessa Maaseututeatterissa syksyllä 1910. Tuonnempana Roini oli mukana Elli Tompurin, Hemmo Kallion ja Oskar Krabben kiertueilla.

Roinin vierailu Maaseututeatterissa johtui Mia Backmanin terveydellisistä ongelmista. Tämä kärsi "äänensorroksesta" ja unohteli vuorosanojaan, jolloin johtokunta päätyi kiinnittämään Roinin kuukaudeksi.

Roinin roolitehtäviä vuosikymmenten varrella olivat muun muassa Helena (*[[Murtovarkaus (näytelmä)|Murtovarkaus]]*), Anna (*[[Roinilan talossa]]*), Hompsantuu (*[[Työmiehen vaimo]]*), Hermia (*[[Venetsian kauppias]]*) ja Cyprienne (*Erotaan pois*). Mittavaan rooliluetteloon kuuluu myös *[[Anna Liisa|Anna Liisan]]* ja *[[Lea (näytelmä)|Lean]]* nimiosat sekä *[[Romeo ja Julia|Romeon ja Julian]]* naispääosa.

Roinilla oli sivurooli Teuvo Puron mykkäelokuvassa *[[Anna-Liisa (vuoden 1922 elokuva)|Anna-Liisa]]* (1922).

Meri Roinin puoliso oli näyttelijä Alfred Roini.

## Lähteet
*
*

### Viitteet
Rabbe Gustaf Otto Wrede

**Rabbe Gustaf Otto Wrede** (9. huhtikuuta 1853 Kaarina – 2. joulukuuta 1927 Teijo) oli suomalainen insinööri ja valtiopäivämies.

Wreden vanhemmat olivat majuri, vankilanjohtaja, vapaaherra Wilhelm Casper Otto David Wrede ja Hedvig Johanna Wilhelmina Gustava Armfelt ja puoliso vuodesta 1878 Agnes Johanna von Essen. Wrede tuli ylioppilaaksi Turussa ja valmistui insinööriksi 1876. Muutaman Englannissa vietetyn opiskeluvuoden jälkeen hän siirtyi Åbo Järnmanufakturbolagin insinööriksi. Hän asui vuosisadan vaihteen tienoilla osittain Helsingissä ja osittain Oittaan kartanossa Espoossa, ja toimi tuolloin Suomen sahanomistajien palovakuutusyhtiönyhtiön tarkastajana. Hän asui muuten lähes koko elämänsä Turussa, mutta siirtyi 1922 Teijoon ruukin palvelukseen. Turussa asuessaan Wrede oli Turun kaupunginvaltuuston jäsen. 

Wrede oli aatelissäädyssä edustaja valtiopäivillä 1891, 1894, 1899 ja 1904–1905.

## Lähteet
Maiju Rängman

**Maria Alexandra Moëll** (o.s. **Rängman**; 7. elokuuta 1870 Ylistaro – 12. maaliskuuta 1938 Tukholma) oli suomalainen näyttelijä. Hän näytteli Suomalaisessa Teatterissa 1890-luvulla.

## Ura
Rängmanin vanhemmat olivat kauppias ja maanviljelijä Johan Rängman ja Alexandra Molin. Vaasan Ruotsalaisen tyttökoulun käytyään Rängman opiskeli dramatiikkaa Kaarola Avellanin johdolla. Tammikuussa 1892 hän näytteli *Regina von Emmeritzin* nimiosan Suomalaisessa Teatterissa, johon hän sai kiinnityksen syksyllä 1893. Vuosisadan taitteessa Rängman siirtyi Turun Svenska Inhemska Teaterniin, jossa hän näytteli vuoteen 1903. Näyttämöura katkesi vaikeaan korvatautiin.

Rängmanin rooleja Suomalaisessa Teatterissa olivat muun muassa prinsessa Eboli (*Don Carlos*), Goneril (*[[Kuningas Lear]]*) ja Ilvo (*[[Kullervo (Kiven näytelmä)|Kullervo]]*). Svenska Inhemska Teaternissa hänen roolejaan olivat muun muassa Claire (*Derblays giftermål*), Matriona (*Mörkrets makt*) ja kuningatar (*[[Hamlet]]*). Rängman näytteli myös *[[Anna Liisa|Anna Liisan]]* nimiosan.

Rängman avioitui ruotsalaisen virkamies Axell Moëllin kanssa 1905 ja muutti asumaan Tukholmaan. Aktiiviuransa jälkeen Rängman näytteli parissa Mauritz Stillerin ohjaamassa Selma Lagerlöfin kirjoihin perustuvassa elokuvassa. Hän oli myös mukana Tukholman Suomalaisen Seuran toiminnassa.

## Lähteet
*

### Viitteet
Frans Gustaf von Winther

**Frans Gustaf von Winther** (8. maaliskuuta 1878 Helsinki – 7. lokakuuta 1953 Helsinki) oli suomalainen juristi ja valtiopäivämies.

Von Wintherin vanhemmat olivat lääkäri, salaneuvos Georg von Winther ja Sally Aline Emilie af Brunér. Von Winther tuli ylioppilaaksi Helsingissä ja suoritti oikeustutkinnon 1900, varatuomarin arvon hän sai 1903. Von Winther toimi asianajajana Helsingissä. Hän oli aatelissäädyssä edustaja valtiopäivillä 1904–1905 ja 1905–1906.

## Lähteet
Osma Alfred Schildt

**Osma Alfred Schildt** (20. toukokuuta 1861 Heinola – 3. marraskuuta 1937 Helsinki) oli suomalainen virka- ja valtiopäivämies.

Schildtin vanhemmat olivat rehtori Bror Ernst Hannibal Schildt ja Ida Eleonora Ottelin ja puoliso vuodesta 1886 Aina Maria Söderström. Schildt tuli ylioppilaaksi Porvoossa ja suoritti kameraalitutkinnon 1885. Schildt toimi tullivirkamiehenä, viimeksi tullinhoitajana Helsingissä 1925–1928. Hän oli aatelissäädyssä edustaja valtiopäivillä 1897, 1900 ja 1905–1906.

## Lähteet
Châteaudun

**Châteaudun** on kunta Ranskassa Eure-et-Loirin departementissa Centre-Val de Loiren alueella.  Se sijaitsee Loirjoen varrella, noin 135 kilometriä Pariisista lounaaseen. Châteaudun on Eure-et-Loirin aliprefektuuri.

Kunnan maisemaa hallitsee korkealle Loirjoen yläpuolelle kohoava keskiaikainen linna *Château de Châteaudun*. 1400-luvulla Jean de Dunois, joka tunnettiin myös nimellä "Orleansin paskiainen", ryhtyi muuttamaan linnoitusta asuinkäyttöön. Seuraavan vuosisadan aikana hänen seuraajansa rakennuttivat linnaan kappelin ja kaksi siipirakennusta. Alkuperäisestä linnasta on jäljellä suurikokoinen torni. Linnassa on merkittävä kokoelma 1500- ja 1600-luvun ranskalaisia ja flaamilaisia gobeliineja.

Keskustassa on vuonna 1833 perustettu teatteri *Théâtre de Châteaudun*. Teatterirakennus rakennettiin vuonna 1888, ja sen 500-paikkainen katsomo rakennettiin italialaisen teatterin periaatteiden mukaan, U-kirjaimen muotoiseksi ja monikerroksiseksi.

Kuvataiteen ja luonnonhistorian museo, *Musée des Beaux-Arts et d’Histoire Naturelle*, on perustettu vuonna 1897. Sen näyttelytilat koostuvat neljästä kokoelmasta: markiisi Léonce de Tarragonin 1800-luvulla keräämästä lintukokoelmasta, egyptologi Émile Amélineaun egyptiläisen taiteen kokoelmasta, itämaisen ja islamilaisen taiteen osastosta sekä Châteaudunissa vaikuttaneiden taidemaalareiden, kuten François-Edme Ricoisin ja Prosper Galernen teoksista.


Tiedosto:Théâtre_Châteaudun.JPG|Teatteri


## Lähteet

## Aiheesta muualla
Ranskan kreolit

**Ranskan kreolit** ovat kreolikieliä, jotka perustuvat ranskaan. Niitä puhutaan perinteisesti alueilla, joilla Ranska oli siirtomaaisäntä. Nämä kreolikielet ovat saaneet alkunsa 1500–1800-luvuilla, ja ne olivat pitkään puhtaasti puhuttuja kieliä, joilla ei ollut kirjallista standardia.

Ranska on yksi tyypillisimmistä kreolikielten pohjakielistä (eli superstraatti).

Yksittäiset kreolikielet lasketaan toisinaan osaksi ns. makro-ranskan kieltä, johon kuuluu mm. ranskan kieli ja sen kanadalainen variantti. Ryhmään kuuluvia kreolikieliä on 10:

* Etelä-Amerikassa
** Ranskan Guayanan kreoli
** Uaçán kreoli
* Väli-Amerikassa
** Haitinkreoli
** Guadeloupen kreoli
** Saint Lucian kreoli
* Pohjois-Amerikassa
** Louisianan kreoli
* Afrikassa (myös nimellä Bourbon-kreolit)
** Morisyen
** Seselwa
** Réunioninkreoli
* Tyynenmeren alueella
** Tayo

## Lähteet